Diari Oficial de la Generalitat Valenciana


Sumari del DOGV 3676, del 28-01-2000 (2000/626)

DECRET 12/2000, de 25 de gener, del Govern Valencià, pel qual s'aprova la constitució de l'entitat local d'àmbit territorial inferior al municipal, la Barraca d'Aigües Vives, al terme municipal d'Alzira.
-----------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/01/25/12/dof/vci/html**

### Dades del document

Número de DOGV
:   3676

Data del DOGV
:   28-01-2000

Secció del DOGV
:   I. DISPOSICIONS GENERALS

Número del document
:   2000/626


Data del document
:   25-01-2000

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Alzira
    * municipi

DECRET 12/2000, de 25 de gener, del Govern Valencià, pel qual s'aprova la constitució de l'entitat local d'àmbit territorial inferior al municipal, la Barraca d'Aigües Vives, al terme municipal d'Alzira. [2000/X626]
  
La majoria de veïns residents al nucli del la Barraca d'Aigües Vives va iniciar el procediment per a la constitució d'una entitat local d'àmbit territorial inferior al municipal en l'esmentat nucli. L'Ajuntament d'Alzira va instruir el corresponent expedient d'acord amb les prescripcions de la Llei 7/1985, de 2 d'abril, Reguladora de les Bases del Règim Local, el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, i el Reial Decret 1690/1986, d'11 de juliol, pel qual s'aprova el Reglament de Població i Demarcació Territorial de les Entitats Locals. La corporació municipal va manifestar, mitjançant acord plenari, la seua voluntat descentralitzadora favorable a la constitució d'una entitat local inframunicipal a la Barraca d'Aigües Vives.
  
L'article 31.8 de la Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, atribueix a la Generalitat la competència exclusiva en règim local, competència que és conforme amb allò disposat en l'article 3.2. a) i 45 de la Llei 7/1985, de 2 d'abril, Reguladora de les Bases de Règim Local, i el Govern Valencià és competent per a resoldre aquest expedient, segons allò previst en l'article 42. d) del Reglament de Població i Demarcació Territorial i l'article 41. a) del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.
  
Per tant, d'acord amb la proposta del conseller de Justícia i Administracions Públiques, en què s'acredita el compliment de les prescripcions exigides en la legislació vigent, tant de caràcter procedimental com substantives, i després de la deliberació prèvia del Govern Valencià, en la reunió del dia 25 de gener de 2000,
  
DECRETE
  
Article 1
  
Es constitueix l'entitat local d'àmbit territorial inferior al municipal amb la denominació de la Barraca d'Aigües Vives al terme municipal d'Alzira.
  
Article 2
  
Es constituirà una Comissió Gestora que regirà la nova entitat fins a les pròximes eleccions locals, conforme a allò disposat en el Decret 102/1988, de 18 de juliol, del Govern Valencià.
  
Article 3
  
Una vegada constituïda l'entitat local que es crea, els seus límits territorials i la separació patrimonial corresponent seran determinats a proposta de la Comissió Gestora, per acord de l'ajuntament, el qual haurà de ser adoptat en el termini de 30 dies, des de la recepció de la proposta de la Comissió Gestora.
  
Si l'ajuntament no adopta l'acord en el termini indicat en el paràgraf primer d'aquest article, serà determinat per la Conselleria de Justícia i Administracions Públiques.
  
DISPOSICIÓ FINAL
  
Es faculta el conseller de Justícia i Administracions Públiques per dictar les disposicions que puguen exigir el compliment d'aquest decret.
  
Contra aquest decret, que posa fi a la via administrativa, podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb allò que s'ha establit en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.
  
València, 25 de gener de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI